I Roma brukte han også tiden til å perfeksjonere seg i bruk av modell. Blant de ferdigstilte maleriene finnes «Alkyones afskedshilsen til sin bortsejlende ægtefælle» 1813, i Statens Museum for Kunst. Thorvaldsens Museum eier «En sovende Kvinde i antik dragt» fra samme år, et fragment av en større komposisjon som også fremstiller Alkyone. Fragmentet viser ammen. Maleriet ble opprinnelig bestilt av Mendel Levin Nathanson, men ble aldri ferdig.